Charlize wéér op die Oscar-verhoog | SARIE
Charlize Theron FOTO: Gallo Images / Getty Images	7 Februarie 2013
Charlize wéér op die Oscar-verhoog	deur admin
Charlize het Suid-Afrikaners in 2004 trots gemaak toe sy die Oscar vir Beste Aktrise gekry het vir haar rol in Monster. En vanjaar gaan sy weer op die verhoog wees, dié keer as aanbieder. Vanjaar se Oscar-aand is op 24 Februarie by die Dolby Teater in Hollywood. Ander sterre wat die goue beeldjie gaan oorhandig is Robert Downey Jr. (Iron Man), Jean Dujardin (wat verlede jaar met die Best Akteur-beeldjie weggestap het vir sy rol in The Artist), Meryl Streep (The Iron Lady), Channing Tatum (The Vow) en Daniel Radcliffe (Harry Potter).
Adele (sy is genomineer vir Skyfall, die temalied van die jongste James Bond-film met dieselfde naam), Norah Jones én Barbra Streisand gaan ook by die glansaand optree. Maar dit wat vóór die seremonie gebeur, is wat akteurs, aktrises en stiliste saans laat wakker lê: die rooi tapyt. Rokke, pakke, skoene, juwele en hare moet perfek wees wanneer die sterre voor die kameras verskyn.